Περιήγησις και ιστορία Κορινθίας - Κοκκωνάκης, Σωτήρης Εμμ (Ίσθμιον, 2011)
Οπισθόφυλλο: Στα περιεχόμενα του παρόντος βιβλίου περιλαμβάνονται όλες οι Κορινθιακές περιγραφές και αναφορές που γίνονται από τον περιηγητή Παυσανία (2ος αιώνας μ.Χ.) στο δεκάτομο έργο του "Ελλάδος περιήγησις". Μέσα από τις σελίδες του περνούν οι μεγαλύτερες προσωπικότητες της αρχαίας ελληνικής ιστορίας. Κύριος στόχος αυτής της εργασίας είναι να φέρει τους αναγνώστες σε επαφή με ένα μεγάλο μέρος της ελληνικής μυθολογίας και ιστορίας - μέχρι τον 2ο μ.Χ. αιώνα - που συνδέεται άμεσα ή έμμεσα με τις περιοχές των σημερινών ορίων της Κορινθίας, καθώς και να δώσει την εικόνα της τον 2ο μ.Χ. αιώνα. Για το λόγο αυτό στο βιβλίο περιέχονται πολλά επιπλέον ιστορικά στοιχεία, 97 φωτογραφίες και 972 υποσημειώσεις. Τέλος, το βιβλίο αυτό δεν απευθύνεται στους ειδικούς, (αρχαιολόγους, ιστορικούς έγκριτους αρχαιογνώστες), αλλά σκοπός του είναι να αποτελέσει ένα ευχάριστο και μορφωτικό ανάγνωσμα για απλούς αναγνώστες, κυρίως Κορίνθιους, ώστε να γνωρίσουν καλύτερα τη γενέτειρά τους και να αγαπήσουν τα μνημεία και όσα οι πρόγονοί τους κληροδότησαν σε αυτούς.